***17. SJEDNICA***

Dana 29.1.2021. godine održana je 17. sjednica Nadzornog odbora sa sljedećim DNEVNIM REDOM:

**1. Verifikacija zapisnika sa 16. sjednice Nadzornog odbora održane dana 29.12.2020.**

**• ZAKLJUČAK**

*Verificira se zapisnik sa 16. sjednice Nadzornog odbora održane dana 29.12.2020. godine.*

**2. Kapitalna potpora trgovačkom društvu Komunalac d.o.o.**

*Članovi Nadzornog odbora primaju na znanje informaciju o kapitalnoj potpori trgovačkom društvu Komunalac d.o.o.*

**3. Prijedlog za povećanje investicijskog ulaganja za izgradnju infrastrukture u sklopu Centra za gospodarenje otpadom**

**• ZAKLJUČAK**

*Prihvaća se Prijedlog za povećanje investicijskog ulaganja za izgradnju infrastrukture u sklopu Centra za gospodarenje otpadom.*

**4.** **Izvješće o radu Nadzornog odbora trgovačkog društva Komunalac d.o.o. za 2020. godinu**

**• ZAKLJUČAK**

*Prihvaća se Izvješće o radu Nadzornog odbora trgovačkog društva Komunalac d.o.o. za 2020. godinu i upućuje se Skupštini društva.*

**5. Prijedlog za otpis nenaplativih potraživanja**

**• ZAKLJUČAK**

*Prihvaća Prijedlog za otpis nenaplativih potraživanja.*

**6.**  **Razno**

1. **Cijepljenje protiv COVID-19**

Direktor informira nazočne da će u trgovačkom društvu Komunalac biti organizirano cijepljenje protiv COVID-19, kada cjepivo bude dostupno. Za cijepljenje se prijavilo 150 radnika.

*Članovi Nadzornog odbora primaju na znanje informaciju pod ovom točkom dnevnog reda.*

1. **Odjel za obavljanje dimnjačarskih poslova**

Direktor daje informaciju nazočnima da su zaposlena dva pomoćna radnika u Odjel za obavljanje dimnjačarskih poslova te najavljuje i zapošljavanje dva školovana dimnjačara koji mogu pristupiti polaganju majstorskog ispita.

Gospodin Darko Kiseljak podsjeća da je trgovačko društvo Komunalac uložilo maksimalne napore u pokušaju zapošljavanja dimnjačara, od sajma poslova u Zagrebu i srednjih škola u Zagrebu do raspisivanja javnih poziva za zapošljavanje.

*Članovi Nadzornog odbora primaju na znanje informaciju pod ovom točkom dnevnog reda.*

1. **Šator**

Direktor daje informaciju da je šator sa sajmišta preseljen na lokaciju Trebež.

*Članovi Nadzornog odbora primaju na znanje informaciju pod ovom točkom dnevnog reda.*

1. **Dodatak 1. Ugovora o preuzimanju i obradi biorazgradivog otpada**

Direktor daje informaciju da je dana 30.12.2020. godine sklopljen Dodatak 1. Ugovora o preuzimanju i obradi biorazgradivog otpada s Gradskim komunalnim poduzećem KOMUNALAC d.o.o. iz Koprivnice, a kojim je utvrđena smanjena cijena od 180,00 kn po toni otpada. Ugovor je potpisan na rok od 10 godina, a primjenjuje se od 1.1.2021. godine.

*Članovi Nadzornog odbora primaju na znanje informaciju pod ovom točkom dnevnog reda.*

1. **Dezinfekcija prostorija**

Gospodin Miro Šapić postavlja pitanje dezinfekcije prostorija trgovačkog društva Komunalac d.o.o. uslijed situacije s COVID-19.

Direktor odgovara da se prostorije svakodnevno dezinficiraju, a posebno u ovim trenucima kada je zabilježen povećan broj oboljelih radnika u Službi održavanja nerazvrstanih cesta.

1. **Izvoz neopasnog otpada**

Direktor izvješćuje nazočne o pregovorima s tvrtkom Kostak iz Slovenije, koji su zainteresirani za preuzimanje papira i plastike po povoljnijim cijenama. Za ostvarivanje suradnje bit će potrebno upisati Komunalac u očevidnik izvoznika otpada, koji ne podliježe notifikacijskom postupku.

*Članovi Nadzornog odbora primaju na znanje informaciju pod ovom točkom dnevnog reda.*